CELEX: 32016R1608
Language: fi
Date: 2016-05-17 00:00:00
Title: Komission delegoitu asetus (EU) 2016/1608, annettu 17 päivänä toukokuuta 2016, delegoidun asetuksen (EU) N:o 1222/2014 muuttamisesta teknisillä sääntelystandardeilla, joilla täsmennetään menetelmä maailmanlaajuisten järjestelmän kannalta merkittävien laitosten määrittämiseksi ja maailmanlaajuisten järjestelmän kannalta merkittävien laitosten alaluokkien määrittelemiseksi (ETA:n kannalta merkityksellinen teksti)

8.9.2016   
               
               
                  FI
               
               
                  Euroopan unionin virallinen lehti
               
               
                  L 240/1
               
            KOMISSION DELEGOITU ASETUS (EU) 2016/1608,
      annettu 17 päivänä toukokuuta 2016,
      delegoidun asetuksen (EU) N:o 1222/2014 muuttamisesta teknisillä sääntelystandardeilla, joilla täsmennetään menetelmä maailmanlaajuisten järjestelmän kannalta merkittävien laitosten määrittämiseksi ja maailmanlaajuisten järjestelmän kannalta merkittävien laitosten alaluokkien määrittelemiseksi
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta 26 päivänä kesäkuuta 2013 annetun Euroopan parlamentin ja neuvoston direktiivin 2013/36/EU (1) ja erityisesti sen 131 artiklan 18 kohdan,
      sekä katsoo seuraavaa:
      
                  (1)
               
               
                  Komission delegoidussa asetuksessa (EU) N:o 1222/2014 (2) täsmennetään menetelmä maailmanlaajuisten järjestelmän kannalta merkittävien laitosten (G-SII:t) määrittämiseksi direktiivin 2013/36/EU mukaisesti. Delegoidussa asetuksessa (EU) N:o 1222/2014 säädetään erityisesti määrällisistä indikaattoreista, jotka muodostavat viisi luokkaa, joilla mitataan pankin merkitystä järjestelmän kannalta direktiivin 2013/36/EU mukaisesti. Delegoidun asetuksen (EU) N:o 1222/2014 liite sisältää indikaattoriarvojen yksityiskohtaiset tekniset eritelmät.
               
            
                  (2)
               
               
                  Delegoidussa asetuksessa (EU) N:o 1222/2014 otetaan huomioon Baselin pankkivalvontakomitean (Basel Committee on Banking Supervision, BCBS) kehittämät kansainväliset standardit, jotka koskevat menetelmää maailmanlaajuisten järjestelmän kannalta merkittävien pankkien arvioimiseksi ja vaatimusta korkeammasta tappionsietokyvystä, mukaan luettuina maailmanlaajuisten järjestelmän kannalta merkittävien pankkien määrittämisessä käytettävien indikaattoreiden tekniset eritelmät.
               
            
                  (3)
               
               
                  BCBS:n menetelmää, jolla arvioidaan maailmanlaajuisia järjestelmän kannalta merkittäviä pankkeja ja suurempaa tappionsietokykyä koskevaa vaatimusta, päivitetään säännöllisesti. BCBS julkaisi äskettäin hieman tarkistetun raportointimallin ja raportointia koskevat ohjeet vuoden 2016 tietojen keruuta varten perustuen vuoden 2015 lopun tietoihin. Uusia päivityksiä odotetaan tulevaisuudessa.
               
            
                  (4)
               
               
                  Jotta otettaisiin huomioon maailmanlaajuisen pankkijärjestelmän nykyiset kehityssuunnat ja jotta minimoitaisiin laitosten hallinnollisia rasitteita, on tärkeää varmistaa, että indikaattoreiden arvot määritetään BCBS:n vahvistamien, kansainvälisesti sovittujen normien mukaisesti. Asianomaisten kansallisten viranomaisten olisi sen vuoksi varmistettava, että delegoidussa asetuksessa (EU) N:o 1222/2014 säädettyjen määrällisten indikaattoreiden arvot määritetään BCBS:n toimittamien, sovellettavien tietojen mukaisesti.
               
            
                  (5)
               
               
                  Johdonmukaisuuden varmistamiseksi BCBS:n käyttämään tarkistettuun menetelmään nähden delegoidun asetuksen (EU) N:o 1222/2014 5 artiklan 6 kohdassa olisi säädettävä, että 5 artiklan 4 kohdassa ja 5 artiklan 5 kohdassa tarkoitettuja päätöksiä voidaan tukea ”oheistiedoilla” eikä ”oheisindikaattoreilla”.
               
            
                  (6)
               
               
                  Sen varmistamiseksi, että delegoidussa asetuksessa (EU) N:o 1222/2014 säädetyt indikaattoreiden arvot määritetään BCBS:n soveltamien päivitettyjen eritelmien mukaisesti, delegoidun asetuksen (EU) N:o 1222/2014 liite olisi poistettava.
               
            
                  (7)
               
               
                  Sen vuoksi delegoitua asetusta (EU) N:o 1222/2014 olisi muutettava.
               
            
                  (8)
               
               
                  Kun otetaan huomioon, että tietojen keruu vuotta 2016 koskevaa määrittämismenettelyä varten alkoi vuoden 2016 ensimmäisellä neljänneksellä, ja laitokset tarvitsevat selvyyden siitä, mitä tietoja on ilmoitettava, tämän asetuksen olisi tultava voimaan välittömästi.
               
            
                  (9)
               
               
                  Tämä asetus perustuu teknisten sääntelystandardien luonnoksiin, jotka Euroopan pankkiviranomainen, jäljempänä ’EPV’, on toimittanut komissiolle.
               
            
                  (10)
               
               
                  EPV on järjestänyt avoimet julkiset kuulemiset niistä teknisten sääntelystandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (3) 37 artiklan mukaisesti perustetulta pankkialan osallisryhmältä,
               
            ON HYVÄKSYNYT TÄMÄN ASETUKSEN:
      1 artikla
      Muutetaan delegoitu asetus (EU) N:o 1222/2014 seuraavasti:
      
                  (1)
               
               
                  Korvataan 5 artiklan 6 kohta seuraavasti:
                  ”6.   Edellä 4 ja 5 kohdassa tarkoitettuja päätöksiä voidaan tukea oheistiedoilla, jotka eivät saa olla asianomaisen yhteisön konkurssin todennäköisyyttä osoittavia. Kyseisten päätösten on sisällettävä hyvin dokumentoituja ja todennettavia määrällisiä ja laadullisia tietoja.”
               
            
                  (2)
               
               
                  Korvataan 6 artikla seuraavasti:
                  ”6 artikla
                  Indikaattorit
                  1.   Ryhmän kokoon perustuva luokka koostuu yhdestä indikaattorista, joka vastaa ryhmän kokonaisriskiä.
                  2.   Ryhmän rahoitusjärjestelmään kytkeytymiseen perustuva luokka koostuu kaikista seuraavista indikaattoreista:
                  
                              a)
                           
                           
                              rahoitusjärjestelmän sisäiset varat;
                           
                        
                              b)
                           
                           
                              rahoitusjärjestelmän sisäiset velat;
                           
                        
                              c)
                           
                           
                              liikkeessä olevat arvopaperit.
                           
                        3.   Ryhmän tarjoamien palvelujen tai saataville asettaman rahoitusinfrastruktuurin korvattavuuteen perustuva luokka koostuu kaikista seuraavista indikaattoreista:
                  
                              a)
                           
                           
                              säilytyksessä olevat varat;
                           
                        
                              b)
                           
                           
                              maksutoiminta;
                           
                        
                              c)
                           
                           
                              merkintäsitoumusliiketoimet oman ja vieraan pääoman markkinoilla.
                           
                        4.   Ryhmän kompleksisuuteen perustuva luokka koostuu kaikista seuraavista indikaattoreista:
                  
                              a)
                           
                           
                              OTC-johdannaisten nimellismäärä;
                           
                        
                              b)
                           
                           
                              tason 3 varat käypien arvojen hierarkiassa komission delegoidun asetuksen (EU) N:o 1255/2012 (*) mukaisesti;
                           
                        
                              c)
                           
                           
                              kaupankäyntitarkoituksessa pidettävät ja myytävissä olevat arvopaperit.
                           
                        5.   Ryhmän rajatylittävään toimintaan perustuva luokka koostuu seuraavista indikaattoreista:
                  
                              a)
                           
                           
                              eri lainkäyttöalueiden väliset saamiset;
                           
                        
                              b)
                           
                           
                              eri lainkäyttöalueiden väliset velat.
                           
                        6.   Muuna valuuttana kuin euroina ilmoitettujen tietojen osalta asianomaisen viranomaisen on käytettävä asianmukaista vaihtokurssia ottaen huomioon Euroopan keskuspankin julkaiseman 31 päivänä joulukuuta sovellettavan viitekurssin ja kansainväliset standardit. Edellä 3 kohdan b alakohdassa tarkoitetun maksutoimintaindikaattorin osalta asianomaisen viranomaisen on käytettävä asianomaisen vuoden keskimääräisiä vaihtokursseja.
                  
                     (*)  Komission asetus (EU) N:o 1255/2012, annettu 11 päivänä joulukuuta 2012, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 12, IFRS 1 ja IFRS 13 sekä kansainvälisen tilinpäätöskysymysten tulkintakomitean tulkinnan IFRIC 20 osalta (EUVL L 360, 29.12.2012, s. 78).”."
						
               
            
                  (3)
               
               
                  Poistetaan 7 artiklan viimeinen virke.
               
            
                  (4)
               
               
                  Poistetaan liite.
               
            2 artikla
      Voimaantulo
      Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 17 päivänä toukokuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 176, 27.6.2013, s. 338.
      
         (2)  Komission delegoitu asetus (EU) N:o 1222/2014, annettu 8 päivänä lokakuuta 2014, Euroopan parlamentin ja neuvoston direktiivin 2013/36/EU täydentämisestä teknisillä sääntelystandardeilla, joilla täsmennetään menetelmä maailmanlaajuisten järjestelmän kannalta merkittävien laitosten määrittämiseksi ja maailmanlaajuisten järjestelmän kannalta merkittävien laitosten alaluokkien määrittelemiseksi (EUVL L 330, 15.11.2014, s. 27).
      
         (3)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).